3 નવેમ્બર, (SportsDiary.in), સુરત : ગુજરાત ક્ષેત્રે રમત ગમતનું પ્રમાણ ધીમે ધીમે વધી રહ્યું છે. આજે પરીવારના લોકો પોતાના બાળકોને રમતમાં કારકિર્દી બનાવવા માટે પ્રોત્સાહન તો કરે જ છે પરંતુ તેની સાથે પરીવારના લોકો કે પછી મોટી ઉમરના લોકો પોતાનું સ્વાસ્થય સારૂ રહે તે માટે પણ રમત રમતા રહે છે. તેવામાં હાલમાં જ સુરત ખાતે ઓલ ઇન્ડિયા સિનિયર્સ ટેનિસ ટુર્નામેન્ટ 2018નું આયોજન થયું હતું. આ ટુર્નામેન્ટમાં ગુજરાતના અલગ અલગ શહેરોમાંથી 55 કે તેનાથી વધુ ઉમરના લોકોએ ભાગ લીધો હતો. જેમાં અમદાવાદના યોગેશ શાહે શાનદાર પ્રદર્શન કરતા સિંગલ્સ કેટેગરીમાં ચેમ્પિયન રહ્યા હતા. તો ડબલ્સની કેટેગરીમાં તેમની જોડી રનર્સ અપ રહી હતી.